**ZÁPISNICA**

**ZO 4. ZASADANIA OZ V HRUŠOVE KONANÉHO DŇA 13.10.2015**

Prítomní: Podľa prezenčnej listiny. Z.Páll sa ospravedlnil.

Zasadanie otvoril a vedie starosta obce. Po privítaní oboznamuje OZ s programom rokovania a poveruje overením zápisnice p. Irenu Pogányovú a Loránta Zajda.

1. **PROGRAM ROKOVANIA**

Obecné zastupiteľstvo predložený program rokovania jednohlasne schvaľuje.

1. **KONTROLA UZNESENÍ**

Starosta obce prečítal zápisnicu z 3. zasadania OZ v Hrušove a konštatuje, že všetky uznesenia boli splnené.

1. **ZMENA ROZPOČTU – UZNESENIE č.21/2015**

Obecné zastupiteľstvo navrhuje doplniť predložený materiál o plnenie rozpočtu k 30.9.2015 a zmenu rozpočtu prejednať na najbližšom zasadaní OZ. Návrh bol jednohlasne schválený.

1. **SPRÁVA HLAVNEJ KONTROLÓRKY OBCE – UZNESENIE č.22/2015**

Obecné zastupiteľstvo berie na vedomie správu hlavnej kontrolórky obce a odporúča prijať opatrenia na odstránenie zistených nedostatkov – jednohlasne.

1. **VÝROČNÁ SPRÁVA ZA ROK 2014**

OZ berie na vedomie, že bola vypracovaná a zverejnená Výročná správa obce za rok 2014.

1. **DEŇ DÔCHODCOV – UZNESENIE č.23/2015**

Obecné zastupiteľstvo jednohlasne schvaľuje zorganizovanie dňa dôchodcov na 25.10.2015 od 14,00 hodiny v miestnom kultúrnom dome s tým, že každy starobný dôchodca dostane 5,00 eurovú poukážku na nákup tovaru v predajni DIE FAMILY Hrušov, zúčastnení dôchodcovia dostanú zákusok a občerstvenie. V priebehu popoludnia vystúpi spevácky súbor z Jablonova nad Turňou a bude beseda s lekárom – geriatrom na aktuálne zdravotnícke otázky.

7.**RÔZNÉ:**

- žiadosť na dokončenie kanalizácie bola odoslaná.

- **PLAT HLAVNEJ KONTROLÓRKY OBCE – UZNESENIE č.24/2015**

Obecné zastupiteľstvo týmto ruší uznesenia č.15/2015 a 19/2015 o určení platu hlavnej kontrolórky obce. Obecné zastupiteľstvo stanovuje plat hlavnej kontrolórky obce v zmysle zákona o obecnom zriadené č.369/1990 Zb. a stanovuje mesačnú odmenu vo výške 30%. Uznesenie bolo jednohlasne prijaté.

* Kronika obce – kto ju bude písať – otázka na starostu obce.

Po vyčerpaní programu starosta obce poďakoval prítomným za účasť a zasadanie ukončil.

Zápisnica bola prečítaná a podpísaná overovateľmi.

Overovatelia zápisnice.

---------------------------

 Gabriel Parti

--------------------------- starosta obce